ᱵᱤᱥᱟᱱᱯᱩᱨ

ᱵᱤᱥᱟᱱᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱯᱟᱛᱷᱱᱟ ᱛᱟᱞᱩᱠ ᱨᱮ ᱢᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾ ᱱᱚᱣᱟ ᱴᱚᱴᱷᱟ ᱫᱚ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱟᱨ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱥᱤᱢᱟᱹ ᱥᱩᱨ ᱨᱮ ᱢᱮᱱᱟᱜᱼᱟ᱾ ᱵᱤᱥᱦᱟᱱᱯᱩᱨ ᱯᱟᱪᱮ ᱥᱮᱫ ᱯᱟᱛᱷᱱᱟ ᱵᱽᱞᱚᱠ, ᱮᱛᱚᱢ ᱥᱮᱫ ᱩᱫᱷᱣᱟ ᱵᱽᱞᱚᱠ, ᱯᱩᱨᱩᱵᱽ ᱥᱮᱫ ᱯᱷᱚᱨᱟᱠᱷᱟ ᱵᱽᱞᱚᱠ, ᱯᱟᱪᱮ ᱥᱮᱫ ᱵᱟᱨᱦᱟᱭᱮᱛ ᱵᱽᱞᱚᱠ ᱛᱮ ᱜᱷᱮᱨᱟᱣ ᱟᱠᱟᱱᱟ᱾ ᱯᱟᱠᱟᱣᱩᱨ, ᱫᱩᱞᱤᱭᱟᱱ, ᱯᱟᱥᱪᱤᱢ ᱯᱩᱧᱨᱚᱯᱟᱨᱟ, ᱥᱟᱦᱤᱵᱽᱜᱚᱸᱡᱽ ᱠᱚᱫᱚ ᱵᱤᱥᱟᱱᱯᱩᱨ ᱨᱮᱱᱟᱜ ᱥᱩᱨ ᱥᱩᱯᱩᱨ ᱥᱚᱦᱚᱨ ᱠᱟᱱᱟ᱾

ᱢᱟᱨᱮ ᱚᱠᱛᱚ ᱨᱮ ᱵᱤᱥᱚᱱᱯᱩᱨ ᱵᱟᱡᱟᱨ ᱫᱚ ᱵᱟᱨᱦᱟᱨᱣᱟ ᱨᱮᱭᱟᱜ ᱢᱟᱨᱟᱝ ᱵᱮᱯᱟᱨ ᱛᱟᱞᱢᱟ ᱠᱚ ᱢᱩᱸᱫᱽ ᱨᱮ ᱢᱤᱫᱴᱟᱹᱝ ᱛᱟᱦᱮᱸ ᱠᱟᱱᱟ᱾ ᱱᱮᱛᱟᱨ ᱫᱚ ᱦᱚᱲ ᱠᱚ ᱠᱮᱱᱫᱩᱣᱟ ᱨᱮ ᱵᱟᱡᱟᱨᱚᱜ ᱞᱟᱹᱜᱤᱫ ᱠᱚ ᱪᱟᱞᱟᱜᱼᱟ, ᱡᱟᱦᱟᱸ ᱫᱚ ᱢᱤᱫ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾ ᱠᱮᱱᱫᱩᱣᱟ ᱨᱮ ᱡᱚᱛᱚ ᱧᱩᱦᱩᱢ ᱢᱟᱦᱟᱸ ᱦᱟᱴ ᱦᱩᱭᱩᱜᱼᱟ᱾ ᱱᱟᱢᱥᱛᱮ ᱰᱟᱦᱟᱨ ᱨᱮ ᱢᱤᱫᱴᱟᱝ ᱯᱚᱥᱴ ᱚᱯᱷᱤᱥ ᱢᱮᱱᱟᱜᱼᱟ᱾ ᱱᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱚᱣᱟᱜ ᱟᱠᱚᱣᱟᱜ ᱠᱟᱹᱢᱤ ᱞᱟᱹᱜᱤᱫ ᱠᱟᱹᱴᱤᱡ ᱵᱟᱹᱫᱽ ᱢᱮᱱᱟᱜᱼᱟ᱾

ᱯᱟᱹᱨᱥᱤ
ᱦᱤᱱᱫᱤ, ᱥᱟᱱᱛᱟᱲᱤ ᱟᱨ ᱚᱝᱜᱤᱠᱟ ᱱᱚᱸᱰᱮᱱᱟᱜ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ ᱠᱟᱱᱟ᱾

ᱥᱩᱨ ᱥᱩᱯᱩᱨ ᱨᱮᱭᱟᱜ ᱧᱮᱞ ᱡᱚᱝ ᱴᱷᱟᱶ
 ᱵᱤᱱᱫᱟᱵᱟᱥᱤᱱᱤ ᱢᱚᱱᱫᱤᱨBindabasini Temple at TripAdvisor

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ
ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱟᱹᱛᱩ
ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ

ᱥᱟᱹᱠᱷᱭᱟᱹᱛ